text: Exit Føroyar vísti á, at størsta orsøkin til, at fólk flyta úr Føroyum, er, at tey fara uttanlands í útbúgvingarørindum. Nógv av hesum fólkunum venja seg við lívið uttanlands, møta kanska sínum maka har og vera tí hangandi og koma ikki aftur. Tí má fyrsta stigið vera at økja um útbúgvingarmøguleikarnar í Føroyum, so færri fáa orsøk til at fara.
text: #000011
text: Tað er synd at siga, at nógv arbeiðspláss finnast heldur á teim flestu av hesum økjunum í Føroyum. Allarminst á bygd. Onkur roynir kanska at stovna egið virksemi í Føroyum innan hesi øki, men kundagrundarlagið er lítið, umframt at ymiskar aðrar forðingar eru (sum eg vendi eg aftur til), so tað er torført at fáa lønandi virksemi upp at standa í Føroyum á slíkum økjum.
text: #000016
text: Jú, men ikki bara. Nøkur grundleggjandi viðurskifti, sum eru neyðugar fyritreytir fyri, at íverksetan á hesum økjum skal kunna løna seg í Føroyum, mugu vera í lagi.
text: #000021
text: T.d. mugu nógv fleiri fólk mentalt flyta seg frá bara at hugsa um Føroyar sum eitt veiðu- og ídnaðarsamfelag, har vit næstan bara liva av rávøru- og framleiðsluídnað, til eisini at hugsa um Føroyar sum eitt vitanar- og tænastusamfelag. Nógv fleiri føroyingar eru noyddir at síggja og viðurkenna virðini – eisini vinnuligu virðini – í t.d. gransking, nýskapan og innovasjón, kreativari vørumenning, “storytelling”, mentanarupplivingum og tænastum av alskyns slag.
text: #000022
text: Ferða-, upplivingar- og tænastuvinna uppløgd
  Tað valdast so nógv annað eisini, sum má spæla saman. Hyggja vit at, hvussu stendur til við vinnum í Føroyum, sum kundu verið avtakarar av teim omanfyrinevndu fólkunum, mugu vit staðfesta, at har má okkurt gerast.
text: #000026
text: T.d. eru nógv størv í ferða-, upplivingar- og tænastuvinnum, sum appellera til nógv av teimum, sum í løtuni “leka” úr Føroyum – og kanska serliga til kvinnur. Her er vert at nevna, at í Íslandi er ferðavinnan frá í ár farin at geva meira pengar til landið enn íslendska fiskivinnan. Tað ber til hjá teimum, so sjálvandi ber tað eisini til her. Hugsa um øll tey nýggju arbeiðsplássini, ið kunnu koma burturúr tí, um íløgur verða gjørdar í ferða-, upplivingar- og tænastuvinnur.
text: #000027
text: Nei, tíverri. Sum er, fær øgiliga lítið annað virksemi – enn bara tað, sum hevur við fisk og aling at gera – undirtøku frá íleggjarum og íleggjaragrunnum, og tí hevur íverksetan á øðrum økjum sera trong kor. Sera spell, at fleiri ikki síggja allar teir møguleikar, føroyska samfelagið missir á henda hátt.
text: #000029
text: Hvat kunnu politikkarar og íleggjarar gera?
  Politikkarar kundu gjørt nógv meira fyri at latið fleiri vinnuligar dyr upp. Teir kundu stimbrað íverksetan nógv meira innan øðrvísi vinnur, sum hava annað enn bara ítøkiligar fiskavørur sum vørur.
text: #000030
text: Harumframt hava bankar og íleggjarar eisini stóra ávirkan á, hvat fyri virksemi fær sømdir í Føroyum, og hvussu arbeiðsmarknaðurin tí kemur at síggja út.
text: #000032
text: Sum er, er sera torført at fáa lán t.d. til ferðavinnuverkætlanir – tíverri serliga á bygd og ringast á útoyggj, har tað er mest tørvur á tí. Tað paradoksala er, at tað kanska júst er har, sum ferðavinnumøguleikarnir eru mest spennandi og inntøkumøguleikarnir tí sannlíkir. Tað ber til aðrastaðni at fáa slíkt virksemi at bera seg í útjaðarasamfeløgum, sum hava á leið somu avbjóðingar sum okkara. So hví tora bankar og íleggjarar í Føroyum ikki at trúgva uppá tað her?
text: #000033
text: Jú, ein av allarstørstu viðvirkandi orsøkunum er helst, at so leingi, sum tað er so lutfalsliga dýrt at flyta fólk og farm millum Føroyar og umheimin, verður sera torført at fáa fleiri fólk til Føroya og harvið skapa nóg stórt kundagrundarlag fyri øktum virksemi í landinum.
text: #000034
text: Bankar og íleggjarar tora tí neyvan at gera fleiri íløgur í virksemi innan t.d. ferða-, upplivingar- og tænastuvinnu, tí tey vita, at so leingi tað er lutfalsliga nógv dýrari at ferðast til og úr Føroyum, enn aðrastaðni, so halda nógv potentiel ferðafólk og handilssambond seg burtur og fara heldur til kappingarneytarnar, har tað er bíligari at brúka sínar pengar.
text: #000035
text: Kostnaðarmikli flutningurin er kappingaravlagandi fyri føroyskt vinnulív. Kappingarneytar inni á evropeiska meginlandinum sleppa nógv bíligari – bæði tá tey skulu flyta sínar vørur ella sjálvi skulu ferðast kring um í heiminum á handilsferðum, umframt at tað er nógv bíligari hjá kundunum at ferðast til teirra – eisini hóast tey skulu ferðast yvir størri fjarstøður – enn tað t.d. er hjá kundum at ferðast til Føroya. Føroyingar verða frávaldir sum “business partners” av júst somu ávum. Og hetta leggur uttan iva trýst á kostnaðarstøðið sum heild. Dýrur flutningur skapar sotatt eina risa forðing fyri nógvum vinnuligum virksemi, sum kundi trivist her á klettunum, um umstøðurnar vóru øðrvísi.
text: #000036
text: Okkurt má tí gerast við forðingarnar fyri øktari samferðslu millum okkum og umheimin. Um kundagrundarlagið eisini skal økjast í Føroyum hjá øðrum virksemi enn fiski- og alivinnu, má atgongdin til Føroya og út í heim gerast nógv lættari, smidligari og bíligari. “Motorvegirnir” millum Føroyar og umheimin mugu og skulu heilt einfalt breiðkast! Ongantíð nóg skjótt.
text: #000040
text: Føroyar eru allar, sum tær eru, ein útjaðari, sum tystar eftir smidligari samferðslu við umheimin fyri ikki at doyggja út. Hetta er nakað, sum vit bara í felag kunnu gera nakað við. Eitt einstakt flogfelag kann ikki fáa tað at mala runt – ikki við núverandi kundagrundarlag – um ferðaseðlaprísurin skal niður. Vit fáa heldur ikki kappingina, sum fær prísirnar niður, tí onnur flogfeløg standa sjálvandi ikki í bíðirøð fyri at sleppa at flúgva uppá Føroyar. Tey halda seg burtur, tí tey vita sera væl av, at tað ikki kann loysa seg, sum er. T
text: #000041
text: Vit eru tí partú noydd til at umhugsa møguleikan fyri, um ikki tað var tað vert, at tað almenna brúkar nakrar av skattakrónunum til at “breiðka motorvegirnar” til og úr Føroyum – tvs. stuðla samferðsluni, eins og samferðslan til og úr útoyggjunum verður stuðlað, tí hon er ein fyritreyt fyri, at fólk vilja búgva har. Tað, sum samfelagið soleiðis missir uppá “karussellina”, kann uttan iva tjenast fleirfaldað inn aftur uppá “gynguna”.
text: #000043
text: Men um ferðaseðlarnir verða bíligari, fara nógv fleiri føroyingar so ikki bara uttanlands at brúka sínar pengar? Jú, kanska í ávísan mun, men nógv fleiri fólk fara eisini at koma til Føroya at brúka sínar pengar her. Og nógv fleiri fyritøkur fara at síggja fyrimunin í at hava sæti her, tá dýrir ferðaseðlar ikki longur eru nøkur forðing.
text: #000044
text: Hetta er ein íløga, sum kann kasta nógv av sær, so tað í síðsta enda kemur øllum samfelagnum til góðar kortini. Jú betur vit duga at “selja” okkum, jú meiri virksemi skapa vit, jú fleiri fólk verða drigin hendan vegin. Fólk fara ikki at kenna seg so avbyrgd, umframt at samfelagið fer at vera nógv meira fjølbroytt og spennandi. Hetta fer at gera tað nógv meira attraktivt at búgva í Føroyum.
text: #000045
text: Einføldu og reinu rávørurnar, vit hava, kunnu gerast eftirspurdar kring allan heim, duga vit at tillaga og marknaðarføra tær rætt. Nógvar av teimum kunnu kanska ikki hópframleiðast, men júst hetta kann vendast til ein fyrimun, tá eftirspurningurin er størri enn útboðið. Til ber kanska at framleiða nóg mikið til “feinschmekkararnar”, sum vilja gjalda eyka, eins og vit longu gera í alt størri mun.
text: #000052
text: Føroyar hava eitt lutvíst reint umhvørvi – í øllum førum í mun til onnur – og duga vit nóg væl at verja og fara væl um umhvørvið, kunnu vit í nógv størri mun fáa nakað burturúr tí, so tað kann gerast ein ágóði, ið kastar nakað av sær.
text: #000056